# Alan Parsons

### De Viquipèdia

Alan Parsons és un compositor, enginyer de so i productor musical nascut el 20 de desembre de 1948 a Londres, Anglaterra.

Ja de nen Alan Parsons demostrà un gran talent pel fet musical. Ràpidament va aprendre a tocar el piano, la flauta i la guitarra. Es diu que de jove tocava aquest últim instrument en una banda de blues. El seu entusiasme per la música el portà a ser enginyer de gravació en els estudis EMI i posteriorment als mítics estudis Abbey Road. Precisament aquest era el nom de l’onzè i penúltim àlbum dels ‘The Beatles’ en el que el jove Alan Parsons va poder fer la seva primera participació com a enginyer de so d’un treball dels nois de Liverpool. La següent col·laboració va resultar ser en l’últim treball dels ‘The Beatles’, ‘Let it Be’ (1970), just abans de la seva traumàtica dissolució.

La seva relació amb els estudis Abbey Road va continuar i hi va poder treballar amb Paul McCartney i amb els grups ‘Wings’, ‘Hollies’ i ‘Pilot’, on Parsons va conèixer el guitarrista Ian Barnison. Si bé és cert que el seu innegable talent ja era molt reconegut pels seus companys de professió, la seva participació en la gravació del disc "The Dark Side of the Moon" (1973) de Pink Floyd, li va servir per posar al descobert la seva capacitat per produir i treballar amb el so. La seva aportació va ser premiada amb una nominació als Grammy d’aquell any.

Amb tots aquests èxits a l’esquena, Alan Parsons va considerar que necesitava una bona administració de la seva carrera i un guia en el negoci musical, del que també participava com a ocasional productor. Aleshores va decidir trucar (1975) a Eric Woolfson, un antic company i enginyer de so que va conèixer als estudis Abbey Road. L’objectiu no era altre que crear una empresa que es dediqués al negoci de la música però la passió que ambdós tenien per l'estudi i la investigació de les possibilitats que oferia el so els va fer posar ràpidament a composar plegats.

D’aquesta col·laboració en va sorgir el grup 'The Alan Parsons Project', que va fer el seu debut amb el treball ‘Tales of mistery and imagination of Edgar Allan Poe’ (1976), un disc que va resultar ser un inesperat èxit tant per a la crítica com per al públic en general. Posteriorment el grup va composar 10 “projectes’ més, entre els que cal destacar ‘I Robot’(1977), ‘Eye in the Sky’(1982) i ‘Ammonia Avenue’(1984).

L’any 1987, Eric Woolfson va abandonar el grup per dedicar-se a composar per a musicals de teatre. Davant d’aquesta nova situació Alan Parsons va continuar la seva carrera en solitari amb els treballs 'Try Anything Once' (1993), 'On Air' (1996) i 'The Time Machine' (1999). Aquests àlbums no van poder portar la denominació de Project degut a problemes amb la part dels drets que conservava Woolfson.

Durant l’existència del grup ‘The Alan Parsons Project’, els seu dos fundadors, tot i el seu èxit, mai es van decidir a fer gires en bona part pel fet que la seva música d’estudi no estava pensada per a ésser reproduida en un concert. Però després de l’àlbum ‘The Time Machine’, amb el que Alan Parsons va tornar a estar a la primera línia mediàtica des del final de ‘The Alan Parsons Project’, el músic londinenc va compendre que era el moment de correspondre amb els seus fans i va dur a terme la primera de les gires mundials que ha realitzat (1999, 2003 i 2006). En aquestes gires, Parsons va poder utilitzar amb el permís d’Eric Woolfson, el lema 'Alan Parsons Live Project'. La darrera gira va servir per presentar el seu últim treball ‘A Valid Path’, un treball en el que hi col·laboren el músic P.J. Olsson i el guitarrista de ‘Pink Floyd’ David Gilmour en el que recupera el so dels seus millors moments, els orígens de ‘The Alan Parsons Project’.

En l'actualitat, a més de gravar i presentar-se en directe, Alan Parsons produeix per altres artistes, composa bandes sonores i té una companyia que es dedica a millorar el so de películes de cine i sèries de televisió.

Alan Parsons ha rebut en la seva carrera deu nominacions als Grammy per l'enginyeria de gravació i la producció dels seus discos.

## [edita] Enllaços externs

- Pàgina oficial d’Alan Parsons
- The Avenue (Pàgina oficial dels fans d’Alan Parsons)
- Altra pàgina oficial del músic

Obtingut de "http://ca.wikipedia.org../../../a/l/a/Alan_Parsons_a3b1.html"

Categories: Música electrònica | Grups de música britànics

##### Views

- Article
- Discussió
- Revisió actual

##### Cerca

##### En altres llengües

- Deutsch
- English
- Español
- Français
- Italiano
- 日本語
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Русский
- Slovenčina